P6_TA(2007)0189

A bizottságok közötti együttműködés (az Eljárási Szabályzat 47. cikkének módosítása)

Az Európai Parlament 2007. május 22-i határozata a Parlament eljárási szabályzata 47. cikkének módosításáról: a bizottságok közötti együttműködés (2007/2016(REG))

Az Európai Parlament,

- tekintettel az eljárási szabályzata módosítására irányuló javaslatra (B6-0461/2006),

- tekintettel eljárási szabályzata 201. és 202. cikkére,

- tekintettel az Alkotmányügyi Bizottság jelentésére (A6-0139/2007),

1. úgy határoz, hogy az alábbiaknak megfelelően módosítja eljárási szabályzatát;

2. rámutat arra, hogy a módosítás a következő ülés első napján lép hatályba;

3. utasítja elnökét, hogy tájékoztatás céljából továbbítsa ezt a határozatot a Tanácsnak és a Bizottságnak.

HATÁLYOS SZÖVEG | MÓDOSÍTÁSOK |

3. módosítás

47. cikk

A bizottságok közötti megerősített együttműködés | A társbizottsági eljárás |

Amennyiben az Elnökök Értekezletének véleménye szerint egy kérdés közel azonos mértékben két bizottság hatáskörébe tartozik, illetve amennyiben a kérdés különböző részei két különböző bizottság hatáskörébe tartoznak, a 46. cikk alkalmazandó az alábbi kiegészítő rendelkezésekkel: | Ha a hatáskör kérdését a 179. cikk (2) bekezdése vagy a 45. cikk értelmében az Elnökök Értekezlete elé utalták, és az Elnökök Értekezlete a VI. melléklet alapján úgy ítéli meg, hogy az ügy közel azonos mértékben két vagy több bizottság hatáskörébe tartozik, illetve hogy az ügy különböző részei két vagy több bizottság hatáskörébe tartoznak, a 46. cikk alkalmazandó az alábbi kiegészítő rendelkezésekkel: |

-az ütemezésről a két bizottság közösen állapodik meg; | -az ütemezésről az érintett bizottságok közösen állapodnak meg; |

-az előadó és a fogalmazó a bizottságaiknak benyújtandó szövegekről és a módosításokkal kapcsolatos álláspontról történő megállapodásra törekszik; | -az előadó és a fogalmazók átfogó tájékoztatást nyújtanak egymásnak és megállapodásra törekszenek a bizottságaiknak benyújtandó szövegekről és a módosításokkal kapcsolatos álláspontjukról; |

| -az érintett bizottsági elnökök, előadók és fogalmazók közösen törekszenek a szöveg azon területeinek azonosítására, amelyek kizárólagos vagy közös hatáskörükbe tartoznak, és megállapodnak az együttműködés pontos módjáról; |

-az illetékes bizottság szavazás nélkül fogad el módosításokat a véleménynyilvánításra felkért bizottságtól, ha azok olyan ügyekre vonatkoznak, amelyeket a VI. melléklet alapján az illetékes bizottság elnöke, a véleménynyilvánításra felkért bizottság elnökével való konzultációt követően, a véleménynyilvánításra felkért bizottság hatáskörébe tartozónak vél, és amelyek nem mondanak ellent a jelentés többi részének. | -az illetékes bizottság szavazás nélkül fogad el módosításokat a társbizottságtól, ha azok olyan ügyekre vonatkoznak, amelyeket a VI. melléklet alapján az illetékes bizottság elnöke, a társbizottság elnökével való konzultációt követően, a társbizottság kizárólagos hatáskörébe tartozónak ítél, és amelyek nem mondanak ellent a jelentés többi részének. Az illetékes bizottság elnöke figyelembe veszi a harmadik francia bekezdés értelmében létrejött megállapodásokat; |

| -ha egyeztető eljárás folyik a javaslatról, a Parlament küldöttségében részt vesz minden társbizottság fogalmazója. |

--------------------------------------------------